**О Б Я В А**

Областна дирекция „Земеделие“ гр.Ямбол, на основание чл.24а, ал.1 от ЗСПЗЗ, чл. 47ж, ал.1 от Правилника за прилагане на закона за собствеността и ползването на земеделските земи, Заповед № РД 46-161 от 21.03.2019 г. на Министъра на земеделието, храните и горите, обнародвана в ДВ бр.33/19.04.2019 г. и Заповед № РД-12-01-187-1 от 15.10.2019 г. на директора на Областна дирекция „Земеделие“ – гр.Ямбол

**О Б Я В Я В А** :

1. Провеждане на втора тръжна сесия с тайно наддаване за дългосрочно отдаване под наем/аренда на свободните земеделски земи от държавния поземлен фонд /ДПФ/ в област Ямбол за стопанската 2019/2020 г., при условия и ред, определени в чл.47ж и следващите от ППЗСПЗЗ:

1.1. за дългосрочно отдаване под наем/аренда на земеделски земи от ДПФ за отглеждане на едногодишни полски култури за срок от ДЕСЕТ стопански години;

1.2. за дългосрочно отдаване под наем/аренда на земеделски земи от ДПФ за отглеждане на многогодишни фуражни култури – житни, бобови и техните смеси за срок от ПЕТ стопански години

1.3. за отдаване под наем/аренда на земеделски земи от ДПФ за отглеждане на съществуващи трайни насаждения.

1.4. за отдаване под аренда на земеделски земи от ДПФ за създаване на нови трайни насаждения.

**2. Обект на търга** са свободните земеделски земи от ДПФ, подробно описани по общини, землища, имоти, площ, категория, начин на трайно ползване, форма на отдаване, срок за предоставяне (съгласно подаденото заявление), начална тръжна цена и депозит за участие в търга в списъци, които са неразделна част от настоящата заповед.

**3. Условия за участие.** Право на участие в търга имат физически лица, кооперации, еднолични търговци и юридически лица, регистрирани по Търговския закон, които отговарят на изискванията на чл. 47в от ППЗСПЗЗ и чл. 24а, ал. 8 от Закона за собствеността и ползването на земеделските земи /ЗСПЗЗ/.

**4. Началната тръжна цена и размерът на депозита за участие в търга** са определени със заповед № РД 46-161/21.03.2019 г. на Министъра на земеделието, храните и горите, както следва:

4.1. Началната тръжна цена за отглеждане на едногодишни полски култури за срок от 10 години, по общини е посочена в Приложение № 1 – графа 1, представляващо неразделна част от заповедта. Размерът на депозита за участие в търга е 20 % от началната тръжна цена, умножена по площта на имота. Срок за заплащане на депозита **– до 05.11.2019 г.** включително.

4.2. Началната тръжна цена за отглеждане на многогодишни фуражни култури – житни, бобови и техните смеси за срок от 5 години, по общини е съгласно Приложение № 1 – графа 1. Размерът на депозита за участие в търга е 20 % от началната тръжна цена, умножена по площта на имота. Срок за заплащане на депозита **– до 05.11.2019 г.** включително

4.3. Началната тръжна цена за отглеждане на съществуващи трайни насаждения е съгласно Приложение № 3. Размерът на депозита за участие в търга е 10 лв./дка. Срок за заплащане на депозита **– до 05.11.2019 г.** включително.

4.4. Началната тръжна цена за създаване на трайни насаждения е посочена по периоди в Приложение № 2, представляващо неразделна част от заповедта. Размерът на депозита за участие в търга е 10 лв./дка. Срок за заплащане на депозита –  **до 05.11.2019 г.** включително**.**

4.5. В случай, че земите от ДПФ са поливни, началната тръжна цена по т.4.1, т.4.2 и т.4.3 се коригира с коефициент за поливност -1.5.

4.6. Сключването на договор за наем или за аренда за ползване на обявените по този ред земеделски земи от ДПФ, не гарантира подпомагане на земеделските производители по схемите и мерките на Общата селскостопанска политика.

**5. Условия за плащане на депозита.** Плащанията се извършват в български лева, по банков път. **Депозита** **за всеки имот** **поотделно**, се заплаща по сметка на ОД „Земеделие” Ямбол, Банка ДСК – ЕАД Ямбол, IBAN **BG13** **STSA93003304128510,** BIC STSABGSF.

**6. Място и срок за получаване на документите за участие в търга.** Документи за участие в търга могат да бъдат получени в Областна дирекция “Земеделие” Ямбол, ул. “Ж. Папазов” № 9, ет.5, стая № 3, всеки работен ден от 9.00 до 17.30 ч. в срок **до 05.11.2019 г.** включително.

**7.** **Място и срок за подаване на документите за участие в търга.** Документи за участие в търга се подават в Областна дирекция “Земеделие” Ямбол, ул. “Ж. Папазов” № 9, ет.5, стая № 4, всеки работен ден от 8.30 до 17.00 ч. в срок  **до 05.11.2019 г.** включително. **Документите се представят в запечатан непрозрачен плик, адресиран до ОД „Земеделие” с указанието „за участие в търг”. Предложената** в заявлението-оферта, тръжна цена следва да бъде **в цели левове** на декар, изписана с цифри и с думи **за всеки имот - обект на търга**.

**8. Информация за земите – обект на търга** е изложена на информационните табла на ОД “Земеделие” Ямбол, Общинските служби по земеделие и на сайта на ОД „Земеделие” Ямбол: **www.mzh.government.bg/ODZ-Yambol/bg/Home.aspx**

**9. Търгът ще се проведе** в ОД “Земеделие” Ямбол на **12.11.2019 г.** от 10.00 ч., със задължително присъствие на кандидатите или упълномощени от тях лица. ОД “Земеделие” – Ямбол запазва правото си при техническа необходимост да промени мястото за провеждане на търга, за което подалите документи кандидати ще бъдат уведомени.

**10.** В случаите по чл. 47л от ППЗСПЗЗ, когато от няколко участници е предложена една и съща цена за даден имот, между тях се провежда търг с явно наддаване с начална цена – предложената от кандидатите, като стъпката за наддаване е в размер на 1,00 лв. (един лев) от началната тръжна цена.

**11. Условия за плащане на цената.** Плащанията се извършват в български лева, по банков път, **в срокове и при условия, съгласно клаузите на образците на договорите**, одобрени със Заповед № РД 46-161/21.03.2019 г. на Министъра на земеделието, храните и горите.

**Ред за подпис на Microsoft Office...**